Håheim var kommunestyremedlem i Nord-Aurdal 2003–2007, og medlem av Oppland fylkesting 2007–2009. Hun var sentralstyremedlem i Arbeidernes ungdomsfylking (AUF) fra 2006 til 2010. Ved stortingsvalget 2009 var hun Arbeiderpartiets 4. kandidat fra Oppland, og møtte fra oktober 2009 fast for Rigmor Aasrud. Ved stortingsvalget i 2013 ble hun valgt inn på eget mandat, som nummer tre på Arbeiderpartiets liste i Oppland.